
O ascultă articolul 


amenii au obosit să mai fie zilnic călcaţi în picioare, să fie umiliţi pentru onestitatea lor, să fie batjocoriţi pentru Credinţa lor, să fie făcuți 
criminali pentru că-și iubesc ţara. 


Un text antologic scris de Monseniorul Carlo Maria Viganò despre semnificaţia rezultatului alegerilor din SUA, publicat de The Gateway Pundit 


ActiveNews. 


Acum câteva zile, în ajunul alegerilor prezidenţiale din SUA, aroganţa comentatorilor politici din Statele Unite și din toate naţiunile vasale acestora a atins 
culmi neexplorate. 


Kamala Harris organizase deja festivitățile pentru a-și sărbători victoria, invitându-și toate portavocile uzuale. Cântăreţi, actori, filantropi, figuri publice și 
jurnaliști au mers până acolo încât au ameninţat că pleacă din Statele Unite dacă Donald J. Trump era ales. 


Realitatea este că, azi, mulţi abia așteaptă să-i vadă ţinându-se de cuvânt. 


Până și Jorge Mario Bergoglio a făcut un gest, deplasându-se în scaunul cu rotile la apartamentul de lux al activistei sorosiste radicale Emma Bonino cu 
trandafiri albi și ciocolată, de parcă voia să emită un ultim și disperat apel către catolicii americani, să nu mai aibă reţineri și să voteze cu Harris, care are în 
comun cu Bergoglio aceeași religie woke. 


Media mainstream, deţinute de obișnuitele mari fonduri de investiţii, au girat-o fără rușine pe Kamala și l-au ridiculizat, ba chiar acuzat pe Donald Trump. 


Și, cu cât erau mai grosolani, mai neobrăzaţi, mai obsceni și mai blasfematori, suporterii lui Harris primeau mai mult spaţiu la televiziune și pe rețelele 
sociale. 


Camioane pline cu buletine de vot deja completate erau gata să ajungă în Pennsylvania și în acele state în care voturile democratilor decedați sau 
strămutați și ale imigranţilor ilegali nu erau de ajuns pentru a măslui rezultatul alegerilor. 


Algoritmii insidioși inseraţi în bazele de înregistrare a votanţilor de la Comisia Electorală de Stat, care au fost descoperiţi de Dr. Jerome R. Corsi, permiteau 
tipărirea și mascarea înregistrărilor false care puteau fi folosite în diverse scheme de fraudă electorală, inclusiv numărarea voturilor de la distanţă, exprimate 
de votanti inexistenți. 


Prin dezvăluirea acestei scheme, Dr. Corsi a împiedicat crearea a milioane de voturi frauduloase în favoarea Kamalei Harris. 


În multe state ale Uniunii, rapoartele computerizate arată că mașinile electronice de înregistrare a voturilor au fost manipulate de la distanţă, iar, într-un caz, 
parolele de acces au fost făcute publice online. 


Pe scurt, în dimineaţa zilei de 5 noiembrie, totul părea aranjat. Toată lumea a crezut asta: unii cu aroganţa celui care se crede superior doar pentru că este 
progresist, woke, verde, rezilient, incluziv, sustenabil, ideologizat de gen; alţii, cu starea de trepidaţie a celui care se simte ca tânărul David în lupta cu 
uriașul Goliat. 


Dar, în numai câteva ore, tot acel imens castel de cărţi, toată acea gigantică mașină electorală s-a pleoștit ca un cort de circ. 


METAVERSUL GLOBALIST 


Cel mai remarcabil element al acestei campanii prezidenţiale, în opinia mea, constă în manifestarea de aroganță și îngâmfare a auto-proclamaţilor „băieți 
buni”; o aroganță care i-a făcut surzi și orbi la adevăratele, realele necesități ale oamenilor; o îngâmfare care îi plasează deasupra treburilor mizere de zi cu 
zi ale vulgului, într-o lume virtuală, într-un metaverse suprarealist, în care oamenii obișnuiți nu au voie. 


Este metaversul lumii globaliste, cu agenda ei, cu religia ei, cu propriii mari preoţi, cu profeţii ei, cu ritualurile ei, cu dogmele ei, cu propriile texte sacre și cu 
propriii săi idoli. 


Singurul lucru pe care îl avea Kamala de făcut era să facă această distopie ireversibilă, transformând-o în religia oficială a Statelor Unite ale Americii și a 
coloniilor sale ideologice. 


Bergoglio, iezuiţii (cu șefii lor americani, Thomas Reese și James Martin), cardinalii americani pe linia lui McCarrick și întregul episcopat bergoglian nu 
aşteptau nimic altceva, replicând în sfera ecleziastică acea ruptură iremediabilă între lerarhie și credincioși care, în lumea laică, între clasele conducătoare 
și cetăţeni, s-a consumat deja. 


Pe de altă parte, până și exponenții „bisericii sinodale” sunt șantajaţi exact ca clienţii lui Jeffrey Epstein și Sean Combs. 


Nu este surprinzător că rezultatul alegerilor a scandalizat exponenții „bisericii paralele” (deep church), care, cu ajutorul „statului parale!” (deep state) a 
infiltrat Biserica Catolică și a lucrat pentru demolarea ei. 


lezuiţii și acest „papă al lor”, complici la planul subversiv al globaliștilor, ar trebui să fie supuși la aceeași suprimare pe care au aplicat-o și ei în ultimii ani — 
inclusiv prin folosirea sprijinului politic de care se bucură — celor care i-au denunţat pentru trădare. 


„Yes, we can” a spus Obama acum ani de zile. Și-am văzut: deep state a putut, într-adevăr, să facă tot ce a promis, de la protejarea elitei pedo-sataniste la 
mușamalizarea celor mai scandaloase cazuri de corupție; de la impunerea de politici verzi demente și a fraudei climatice la administrarea de otrăvuri pentru 
exterminarea populaţiei; de la inginerie genetică la distrugerea sistematică a agriculturii și zootehniei; de la criza energetică provocată pentru a distruge 
infrastructura economică a naţiunii până la războiul din Ucraina și cel din Orientul Mijlociu. 


Toate astea au fost făcute ca să se transfere miliarde din buzunarul cetățenilor în conturile offshore ale corporațiilor multinaționale, ale companiilor 
farmaceutice, ale producătorilor de arme, ale organizațiilor „umanitare” care sunt întotdeauna conduse de familii bine-cunoscute din înaltele sfere ale finanţei 
și cametei internaţionale. 


C 


RUPTURA DE LUMEA REALA 


Cei care se minunează de eșecul răsunător al metaversului globalist dau dovadă, prin surpriza lor, că sunt cu totul rupţi de lumea reală, în care bărbaţii și 
femeile se luptă, literalmente, ca să ajungă al serviciu, nu doar ca să aibă un serviciu, pentru că străzile noastre au ajuns gropi de gunoi, pline de vagabonzi 
și criminali; în care părinţii trebuie să-și apere copiii de perversiunile și obscenităţile profesorilor lor; în care un judecător woke îţi poate lua copilul pentru că 
nu-i spui pe pronumele pe care el sau ea și le-a „ales”. 


În lumea reală, ne îngrijorăm de cheltuielile de fiecare zi, de prețurile crescute la energie, de calitatea tot mai proastă a bunurilor de consum de masă și de 
cât de greu se găsește mâncare sănătoasă. 


În lumea reală, agricultorul trebuie să se gândească la cum va supravieţui după ce plătește taxele și la cum va fi zdrobit de competiţia nedreaptă din partea 
corporațiilor multinaționale, iar crescătorul de animale se simte neputincios când guvernul îi cere să-și omoare vitele din cauza gripei aviare sau pentru că 
vacile produc CO3. 


Să auzi o femeie care se preface a fi afro-americană și pretinde că a lucrat la McDonalds vorbind despre homo-transfobie, suprematismul alb, avorturi până 
în luna a noua și chiar și după, abolirea mașinilor pe benzină și tranziţia verde când națiunea este distrusă de stânga globalistă este grotesc și 
demonstrează dincolo de dubiu ura de clasă a unei elite care există și prosperă numai pentru că exploatează masele și calcă în picioare drepturile 
fundamentale ale oamenilor. 


lar această aroganță nerușinată a celor puternici este ceva comun și în Canada, și în Europa, și în Australia. 


Acum câteva zile, președinta Comisiei Europene, Ursula von der Leyen, a evocat în mod accentuat raportul „The Limits to Growth”, publicat acum cincizeci 
de ani de Clubul de la Roma, în care se teoretiza că, pentru a salva Planeta — sau, mai degrabă, a salva monopolul criminal al marilor fonduri de investiţii — 
este nevoie de o reducere a populaţiei mondiale și o descreștere economică. 


Turma mânată la abator a realizat, însă, că frumoasele cuvinte despre protecţia mediului și net zero sunt niște minciuni colosale, care ascund un adevăr 
teribil: emisarii World Economic Forum în guvernele occidentale vor să extermine populaţia prin sterilizare de masă, război, foamete, secetă, pandemii, 
avorturi, eutanasie și ideologie de gen; iar acest proiect criminal a fost lansat acum cincizeci de ani, printr-o muncă de îndoctrinare și propagandă demnă de 
cea mai sinistră dictatură. 


Reducerea la tăcere a vocilor disidente calomniindu-le drept „conspiraţioniști” nu a ajutat; dimpotrivă, tocmai cenzura feroce care s-a instalat de la farsa 
pandemiei încoace este cea care a trezit instinctul sănătos care face pe oricine suspicios față de un „narativ” care contrastează în mod obscen cu realitatea. 


O realitate nu este percepţie atunci când, doar pentru că ai pielea albă, porţi o cruce la gât sau ai un steag american fluturând la poartă, cineva se simte 
îndreptăţit să te considere inferior și, prin urmare, numai bun de a fi atacat sau ucis. 


SEMNIFICAȚIA ACESTEI VICTORII 


Această rundă de alegeri ne arată nu doar victoria incontestabilă a lui Donald Trump. Ea arată în mod evident că americanii au votat ca la un referendum în 
favoarea unei viziuni despre lume complet antitetică și ireconciliabilă cu cea a globaliștilor, cu distopia woke care știm că este susținută numai de o 
minoritate în naţiune, în ciuda mijloacelor și resurselor disproporționat de mari antrenate pentru a o susţine. 


Rezultatele la urne demonstrează clar ruptura dintre clasa politică a stângii radicale și electoratul său, dar și, mai ales, o lipsă de empatie caracteristică 
psihopaților. 


Pe de altă parte, numai niște criminali psihopati, adoratori ai Satanei, pot adera la ideologia neo-malthusiană care urmărește exterminarea unei părți din 
umanitate și sterilizarea celeilalte părţi, cu îmbolnăvirea supraviețuitorilor de cancere și afecţiuni cronice. 


Numai niște criminali psihopaţi, adepţi ai cultului Satanei, pot susţine că a distruge agricultura și zootehnia și a produce alimente modificate genetic va salva 
natura; sau că a tăia copacii și a-i înlocui cu mașini de absorbit dioxid de carbon va proteja mediul. 


Numai niște criminali psihopaţi, adoratori ai Satanei, pot da miliarde celui mai corupt guvern de pe pământ — Ucraina — făcându-și iluzii deșarte că pot 
câștiga un război pe care l-aui provocat și l-au stârnit. 


Și mai există și acei auto-denumiţi intelectuali conservatori care ar vrea să perpetueze ostilitățile SUA cu Federaţia Rusă numai ca să nu fie contraziși în 
predicțiile lor belicoase. 


Numai niște criminali psihopaţi, adepţi ai cultului Satanei, pot organiza înlocuirea etnică a populaţiei prin imigrație nediscriminată, știind foarte bine că 
imposibilitatea integrării este premisa unui război civil, mai ales atunci când cetățenii sunt trataţi ca inamici în propria țară. 


Numai niște psihopati sataniști pot lua copiii de la familiile lor, dându-i în grija unora condamnaţi pentru pedofilie, sau pot să le corupă inocenţa cu 
propaganda unor profesori pervertiți. 


Am putea spune că nu există nicio Poruncă a lui Dumnezeu care să nu fie încălcată: ideologia woke se strecoară în fiecare aspect al vieții de zi cu zi pentru 
a ucide trup și suflet, pentru a-l insulta pe Domnul Nostru, pentru a nega două mii de ani de civilizaţie creștină. 


Dar exact asta fac ei, exact asta este ceea ce mulţi au lăsat să se întâmple fără să protesteze. 


OAMENII S-AU SĂTURAT DE WOKISM 


Dar, apoi, a venit 5 noiembrie. 


Ce s-a întâmplat atunci? Ceva ce orice persoană „normală” — dar noi știm că, pentru democrați, normalitatea e ceva îngrozitor — ar fi putut prevedea: 
oamenii s-au săturat să fie ţinuţi ostatici de o Mafie subversivă, de criminali perverși pentru care nu există niciodată condamnări, nu există niciodată 
închisoare, de indivizi corupți care se mândresc cu schemele lor necurate, convinși că sunt de neatins, de oameni devotați răului. 


Oamenii au obosit să mai fie zilnic călcaţi în picioare, să fie umiliţi pentru onestitatea lor, să fie batjocoriţi pentru Credinţa lor, să fie făcuţi criminali pentru că- 
și iubesc țara. 


În orbirea ei, elita globalistă a subestimat puterea acelei flăcări care arde în fiecare om, care îi amintește că este chemat spre Bine, care îl avertizează să 
evite Răul, care îl îndrumă spre un destin al fericirii eterne în Rai. 


Pentru că globaliștii nu știu să iubească, ci numai să urască; și pentru că ura care îi mistuie împotriva lui Dumnezeu și a omului pe care El l-a creat, după 
chipul și asemănarea Sa, este sterilă, distructivă, mortală. 


Oamenii care l-au ales pe Donald Trump — un număr mult mai mare decât cifrele oficiale, dacă luăm în calcul că au avut loc, totuși, fraude — și-au afirmat, 
înainte de orice, dreptul lor de a rămâne umani. 


Au afirmat că poporul nu este reacţionar, nu urăște progresul, nu se teme de libertate. 


Mai degrabă, el nu acceptă răsturnarea lumii și a realităţii, respinge iadul pe pământ în care cei din deep state ar vrea să îl închidă și nu vrea să spună că 
binele e rău și răul este bine (Isaia 5:20). 


O NAȚIUNE UNITĂ ÎN DUMNEZEU 


Am putut observa cu toții cum cele mai sofisticate planuri ale Noii Ordini Mondiale au fost zădărnicite de evenimente aparent întâmplătoare. Providența a 
demolat o ameninţare globală în mutări mici, arătându-ne că Dumnezeu chiar este atotputernic și că destinele lumii sunt în mâinile Lui. 


Acum, depinde de noi să nu risipim această oportunitate care ni s-a dat, să învăţăm lecţiile din trecutul recent și să nu lăsăm garda jos. 
Elita care fuge acum să se ascundă în bârlogul ei se va regrupa, ca să lanseze un nou atac, mai teribil decât cel la care am asistat în ultimii ani. 


Dar, în această fază a trezirii conştiinţei și a readucerii Națiunii în credinţa în Dumnezeu nu trebuie să uităm că bătălia dintre Dumnezeu și Satana, dintre 
copiii Luminii și cei ai întunericului continuă. 


Nici nu trebuie să uităm că Domnul Nostru ne vine în ajutor atunci când recunoaștem slăbiciunea noastră și puterea Lui și că ajutorul Lui este cu atât mai 
eficient cu cât cooperăm cu planul Domnului. 


Aceasta este adevărata, cea mai mare „mare resetare”: unirea tuturor lucrurilor întru Hristos - Instaurare omnia in Christo (Efeseni. 1:10) — pentru că 
domnia universală îi aparţine lui Hristos și numai Lui. Hristos este Împărat. Și El este Împărat nu doar peste indivizi și familii, ci peste toate societățile 
pământești, peste toate naţiile. 


Mandatul de patru ani care va fi inaugurat peste câteva săptămâni poate marca un punct de turnură în istoria Statelor Unite ale Americii și a întregii omeniri, 
iar asta va depinde de determinarea fermă cu care președintele Trump va reteza capetele acestui Leviatan, știind că nu poate exista dialog sau compromis 
cu Inamicul Domnului și al omenirii. 


Va depinde de colaboratorii pe care și-i va alege președintele, căci este sigur că printre ei vor încerca să se strecoare trădători și oponenți. Va depinde de 
cum va reuși președintele să-și alinieze acțiunile cu Legea lui Dumnezeu, conștient de graţia divină care i-a fost arătată scăpând cu viață din mai multe 
tentative de asasinat. 


Donald J. Trump a înțeles că Dumnezeu este deasupra lui. Să nu uite asta atunci când se va folosi de prestigiul Americii pentru a promova pacea cu Rusia 
și pentru a pune capăt genocidului din Orientul Mijlociu, astfel ca înțelegerea între popoare să se întemeieze pe Binele Comun și să nu mai fie ameninţată 
de setea de putere a celor din deep state. 


El nu trebuie să uite că apărarea vieţii, de la momentul concepţiei până la moartea naturală, trebuie să fie un ţel prioritar. Și, în acest măreț și ambițios 
proiect de a restaura instituţiile și societatea, va fi esenţial să îi implice pe acei lideri internaţionali care, ca și președintele Trump, cunosc ameninţarea 
elitelor subversive și intenţionează să li se opună. 


Prim-ministrul Ungariei, Viktor Orbán, prim-ministrul Slovaciei, Robert Fico, și alți șefi de state și guverne vor fi cu siguranţă aliaţii cei mai valoroși în lupta 
împotriva agendei globaliste. 


Și eu cred că a venit, în sfârșitul, timpul să se promoveze o Alianţă Antiglobalistă, prin care să se unească forțele sănătoase ale popoarelor ţinute până 
acum ostatice de servitorii Davosului. 


Succesul „celei mai mari resetări” reprezentat de alegerea lui Donald Trump și înfrângerea stângii radicale mai depinde și de cât de bine vor îndeplini 
popoarele și conducătorii lor voia Domnului. 


Rugăciunile noastre au ajuns la Tronul Divinei Maiestăţi și au fost ascultate; haideţi să ne facem cu toţii demni de Mila Domnului trăind exemplar și 
mărturisindu-l pe Domnul nostru, lisus Hristos, printr-o viaţă dusă în armonie cu Evanghelia. Nu te lăsa biruit de rău, ci biruiește răul cu binele (Romani 
12:21) 

Carlo Maria Viganò, Arhiepiscop 


fost nunțiu apostolic în Statele Unite ale Americii 


8 noiembrie 2024 

VIOREL CRACIUN 
12.11.2024 13:10 


Plecand de la acesta "informatie " din articol in cauza , adica :Acum câteva zile, președinta Comisiei Europene, Ursula von der Leyen, a evocat în mod accentuat raportul „The 
Limits to Growth”, publicat acum cincizeci de ani de Clubul de la Roma, în care se teoretiza că, pentru a salva Planeta — sau, mai degrabă, a salva monopolul criminal al marilor 
fonduri de investiții — este nevoie de o reducere a populaţiei mondiale și o descreștere economică., coreland acesta cu declaratia Ministrului Sanatatii din Olanda , privind " 
Afacerea Covid militara NATO " , ( aici trebuie sa tinem cont ca si ministrul in cauza si Ministrul Apararii din Olanda , fac parte din acelasi grup politic " , mai mult coreland 
declaratia lui Olaf Schultz , dupa alegerea noului presedinte american , " SE PARE CA AVEM UN CONFLICT REAL " intre doua parti decidente " Ceea a banului multinational 
prin blocul militar politico-economic necontrolat " si ceea a banului de stat " controlat economic ". 

Aici putem presupune si analiza si noua decizie a ' hunului de la est , adica rusii " care vor sa faca o singura multi-nationala controlata de stat „privind extractie , procesare , 
comercializare produse petroliere adica : GAZPROM+ ROSNEFT+LUKOIL ( se pare ca rusii o i-au mereu inainte ) . Pe romaneste " Conflictul este intre banul mondial controlat 
de stat sau banul mondial controlat de asa zise multinationale militar economice private " . Aici ramane de vazut , conform si articol in cauza " Politica statelor vasale marii 
democratii europene si americane " , adica unde se vor aseza : la banul militar economic multinational privat sau la banul de stat suveran . Vom vedea si in Romania , pe 
urmatorul " cincinal in patru ani si jumatate prezidentiabil " , avand in vedere de statut Romania , ca " stat vasal NATO " , DECIZIILE POLITICE SE VAD CLAR IN ACEST SENS , 
mai ales prin " CEA MAI MARE BAZA EUROPEANA NATO , de la Kogalniceanu , construibila in 25 de ani , folosita poate pentru urmatorii 100 de ani , fiind clara " Colonizarea 
Romaniei " pentru urmatorii cine stie cati ani . Nici Germanii dupa cel de-al doilea razboi mondial , nici rusii " prin cotropirea Europei de Est " , nu au construit sau nu au acceptat 
asa ceva ( ma refer la Germani , privind bazele militare NATO , pe teritoriul lor) Dar vom vedea in urmatorii 4-5 ani unde ne asezam noi ca tara , la " VASALI AMERICANI NATO " 
sau la " STATE SUVERANE EUROPENE " 


Autentifică-te sau înregistrează-te (inregistrare) pentru a trimite comentarii. 

Si in continuare, nu exista condamnari, nu exista inchisoare .. pentru mafiotii de pedofili si criminali.. pentru tradatorii care au distrus societatea europeana.. 
Nu sa schimbat nimic.. nici Trump nici Putin si nici altii care se bat in piept ca lupta impotriva lor nu au nici macar curajul sa le pronunte numele.. 


Autentifică-te sau înregistrează-te (inregistrare) pentru a trimite comentarii. 

de Sorin Roșca Stănescu 

Din ce în ce mai frecvent, în eforturile sale de a se califica la prezidenţiale pentru turul doi, generalul cu patru stele Nicolae Ciucă îl atacă la baionetă pe partenerul său de coaliție, 
Marcel Ciolacu, sub pretextul că acesta nu are o carieră profesională, ci doar o carieră de om politic. 

Anatol Popescu, președintele fondator al Asociaţiei „Basarabia” a românilor din Basarabia istorică, Bugeac, sudul Basarabiei, regiunea Odesa, trage un semnal de alarmă în agenția 
electronică de știri a românilor din Ucraina 

LÎle-d'Yeu este una dintre insulele mai puţin cunoscute ale Franței, dar are o frumusete naturală remarcabilă și un farmec tradițional specific satelor pescărești. 

M-am gândit să scriu un articol despre ultima carte a lui Philippe de Villiers, "Memoricide” (Uciderea memoriei). Mai bine spus despre unul dintre capitole, în care povestește cum a 
ajuns să scotocească în arhive și să consulte documentele desecretizate ale creării Uniunii Europene. 

Victoria lui Trump nu a fost o mare surpriză, în condiţiile în care sondajele îl dădeau umăr la umăr cu Harris, cu un uşor avantaj pentru democrată. A existat încă un alt element, care 
face din alegerile din 5 noiembrie nu o uriașă surpriză, ci un moment istoric. 

